เกิดจากสาเหตุอะไรหรอครับเวลาหิวถึงเจ็บปอดขวาบ่อยๆ
สวัสดีค่ะ อาการเจ็บหน้าอกด้านขวานั้นอาจเกิดจากสาเหตุได้หลายอย่าง ไม่ใช่จากปอดเท่านั้น และส่วนใหญ่รอยโรคที่ปอดมักไม่ได้ทำให้เจ็บปวดสาเหตุเช่น-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย อาจสัมพันธ์กับมื้ออาหาร-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆหากเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร